**Ministru kabineta noteikumu projekta** **“Noteikumi par valsts nekustamā īpašuma muitas kontroles punkta teritorijā esošas vietas iznomāšanu pakalpojuma sniegšanai un nomas līguma tipveida nosacījumiem” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Muitas likuma 21.panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd kārtību, kādā tiek iznomāta vieta komercdarbības veikšanai valsts nekustamajā īpašumā muitas kontroles punkta teritorijā, kā arī nomas līguma tipveida noteikumus nosaka Ministru kabineta 2010.gada 21.decembra noteikumi Nr.1154 “Noteikumi par kārtību, kādā tiek iznomāta vieta komercdarbībai valsts nekustamajā īpašumā muitas kontroles punkta teritorijā, un nomas līguma tipveida nosacījumiem” (turpmāk – MK noteikumi Nr.1154), kas izdoti saskaņā ar Muitas likuma (spēkā līdz 2016.gada 4.jūlijam) 12.2 panta ceturto daļu. Saskaņā ar Ministru kabineta 2014.gada 30.septembra sēdes protokola Nr.51 59.§ “Informatīvais ziņojums “Par Satiksmes ministrijas izvirzītajiem priekšlikumiem Krievijas ekonomisko sankciju negatīvo seku mazināšanai tranzīta un loģistikas jomā”” un Ministru kabineta 2016.gada 5.janvāra sēdes protokola Nr.1 7.§ “Par Ministru kabineta 2014.gada 30.septembra sēdes protokollēmuma (prot. Nr.51 59.§) “Informatīvais ziņojums “Par Satiksmes ministrijas izvirzītajiem priekšlikumiem Krievijas ekonomisko sankciju negatīvo seku mazināšanai tranzīta un loģistikas jomā””” 2.punktā noteikto tika sagatavots jauns Muitas likums.  Saskaņā ar Muitas likuma, kurš stājās spēkā 2016.gada 5.jūlijā, pārejas noteikumu 2.punkta 20.apakšpunktā noteikto ir nepieciešams izdot jaunus Ministru kabineta noteikumus, kuri noteiktu kārtību, kādā tiek iznomāta vieta komercdarbības veikšanai valsts nekustamajā īpašumā muitas kontroles punkta teritorijā, kā arī nomas līguma tipveida noteikumus.  Ministru kabineta noteikumu projektā “Noteikumi par valsts nekustamā īpašuma muitas kontroles punkta teritorijā esošas vietas iznomāšanu pakalpojuma sniegšanai un nomas līguma tipveida nosacījumiem” (turpmāk – noteikumu projekts) ir pārņemtas MK noteikumu Nr.1154 normas, saskaņojot tās ar pastāvošo praksi valsts nekustamā īpašuma iznomāšanā pakalpojumu sniegšanai muitas kontroles punkta teritorijā.  Būtiskākās atšķirības ir:   1. Noteikumu projekta nosaukums ir precizēts atbilstoši Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 90. un 92.punktam. 2. Ņemot vērā to, ka Muitas likums paredz valsts nekustamā īpašuma muitas kontroles punkta teritorijā nodrošināt pakalpojumu pieejamību, noteikumu projektā ir paredzēts paplašināt to personu loku, kas var sniegt pakalpojumus muitas kontroles punkta teritorijā. Noteikumu projekts paredz, ka turpmāk tiesības iznomāt vietu muitas kontroles punkta teritorijā būs ne tikai komersantiem, bet arī saimnieciskās darbības veicējiem. 3. Saskaņā ar 2015.gada 3.novembra grozījumiem Ministru kabineta 2010.gada 8.jūnija noteikumos Nr. 515 “Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” šo noteikumu nosaukums ir izteikts jaunā redakcijā, tādējādi ir veikti attiecīgi precizējumi noteikumu projektā. 4. Ņemot vērā, ka muitas kontroles teritorijā turpmāk būs iespējams iznomāt arī zemi pakalpojumu sniegšanai, noteikumu projektā ir norādīts, ka minētajā gadījumā nosacītā nomas maksa tiek noteikta saskaņā ar Ministru kabineta 2007.gada 30.oktobra noteikumos Nr.735 “Noteikumi par publiskas personas zemes nomu” noteikto neapbūvēta zemesgabala nomas maksas aprēķināšanas kārtību, ja nomas objektu iznomā privāto tiesību subjektam. Saskaņā ar jauno Muitas likuma redakciju ir precizēts noteikumu projekta 3.punkts, nosakot, ka lēmumu par nomas objektu nodošanu iznomāšanai pieņem iznomātājs, ņemot vērā Muitas likuma 21.pantu. 5. Noteikumu projekta 6.punkts paredz, ka ir komisijas sastāvā vairs nav jābūt Valsts ieņēmumu dienesta pārstāvim. Valsts ieņēmumu dienests atzīst, ka nav nepieciešamība katras izsoles komisijā piesaistīt Valsts ieņēmumu dienesta pārstāvjus, jo tādejādi tiek nelietderīgi tērēti resursi. Gadījumos, kad tas būs nepieciešams, iznomātājs varēs par konkrēto gadījumu pieprasīt Valsts ieņēmumu dienestu sniegt atzinumu. 6. Noteikumu projekta 10.punkts paredz nosacījumus, saskaņā ar kuriem var tikt lemts pagarināt vai nepagarināt nomas līguma termiņu. Valsts akciju sabiedrības „Valsts nekustamie īpašumi” praksē ir bijuši arī gadījumi, kad nomnieks, nomā citu nomas objektu un uz līguma termiņa izbeigšanās brīdi tam jau ir izveidojies nomas maksas parāds. Lai ierobežotu iespēju pagarināt nomas līguma termiņu ar šādu nomnieku noteikumu projekta 11.punkta redakcija paredz konkrētus gadījumus, kuros iznomātājam ir tiesības nepagarināt nomas līgumu ar nelabticīgu nomnieku. 7. Noteikumu projekta 13.punkts paredz, ka turpmāk nomas tiesību pretendentiem būs jāaizpilda noteikumu projektam pievienotais pielikums, kurā nomas tiesību pretendents varēs apliecināt, ka tā iesniegtais piedāvājums ir neatkarīgs no citiem nomas tiesību pretendentiem, taču gadījumā, ja tā nebūs, papildus vajadzēs aizpildīt noteikuma projekta 2.pielikumu, kurā jānorāda izsmeļoša informācija par to, kādā veidā un ar kādu mērķi nomas tiesību pretendents ir konsultējies ar citu nomas tiesību pretendentu vai veicis vienošanos par konkrēto izsoli. 8. Muitas kontroles punkti ir no nekustamā īpašuma nomas tirgus nodalīta teritorija ar specifiskiem iznomāšanas noteikumiem. Dēļ mazās muitas kontroles punktu teritorijas platības, nomnieku skaita un specifiskajiem iznomāšanas noteikumiem vispārējie nekustamā īpašuma nomas tirgus principi tajās nedarbojas. Vienlaikus var būt arī tādi gadījumi, kad nekustamo īpašumu iznomāšanā pastāv ietekme uz tirdzniecību, un tādejādi iznomāšana, kā saimnieciskā darbība var tikt īstenota, piemērojot komercdarbības atbalsta kontroles regulējumu. Muitas kontroles punktos nomas objekta nosacīto nomas maksu nosaka, ņemot vērā minēto specifiku, potenciālo pieprasījumu un tirgus analītiķa veikto izvērtējumu, tai skaitā gadījumos, kad izpildās Komercdarbības atbalsta kontroles likuma 5. pantā noteiktās pazīmes ir jānodrošina, ka netiek piešķirta priekšrocība nomniekam, līdz ar to nomas objekta nosacītā nomas maksa tiek noteikta tādā apmērā, kas pielīdzināma attiecīgajā brīdī esošajai tirgus nomas cenai. 9. Noteikumu projektā ir veikti precizējumi saskaņā ar Ministru kabineta 2010.gada 8.jūnija noteikumos Nr.515 "Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem" un Ministru kabineta 2007.gada 30.oktobra noteikumos Nr.735 "Noteikumi par publiskas personas zemes nomu" esošajām normām. 10. Ar šī noteikumu projekta spēkā stāšanos spēku zaudēs MK noteikumi Nr.1154.   Noteikumu projekta 36.punktā noteiktais nepieciešams vienveidīgas prakses nodrošināšanai publiskas personas mantas iznomāšanā un tas ir pielāgots Ministru kabineta 2010.gada 8.jūnija noteikumiem Nr.515 "Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem" un Ministru kabineta 2007.gada 30.oktobra noteikumiem Nr.735 „Noteikumi par publiskas personas zemes nomu”. Iekļaujot līgumā nosacījumu, ka iznomātājam ir tiesības, rakstiski nosūtot nomniekam attiecīgu paziņojumu, vienpusēji mainīt nomas maksas apmēru bez grozījumu izdarīšanas līgumā, puses ir vienojušās, ka šāds paziņojums tiek uzskatīts par līguma sastāvdaļu. Minētais nosacījums publiskas personas mantas iznomāšanas praksē ieviests, lai mazinātu administratīvo slogu līguma administrēšanā, piemēram, iznomātājam jāsūta nomniekam uzaicinājums parakstīt vienošanos un pēc tam saņemt parakstīto vienošanos; nomniekam vairākkārt jāierodas pie iznomātāja, lai parakstītu un pēc tam saņemtu parakstīto vienošanos. Arī tiesas strīdus gadījumos nosūtītos paziņojumus par nomas maksu atzīst par noslēgtā nomas līguma sastāvdaļu. |
| 3. | Projekta izstrādē iesaistītās institūcijas | Finanšu ministrija, VAS “Valsts nekustamie īpašumi”, Valsts ieņēmumu dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta mērķgrupa ir komersanti un saimnieciskās darbības veicēji, kuru sniegtie pakalpojumi ir saistīti ar pakalpojumu pieejamības nodrošināšanu personām muitas kontroles punktu teritorijā.  Līdz 2016.gada augustam bija noslēgti 15 nomas līgumi par pakalpojumu sniegšanu muitas kontroles punktu teritorijā. |
| 2. | Tiesiskā regulējuma ietekme uz tautsaimniecību un administratīvo slogu | Stājoties spēkā noteikumu projektam, sniegtie pakalpojumi tiks nodrošināti kā līdz šim, līdz ar to administratīvais slogs netiks palielināts. |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |  |  |  |
| --- | --- | --- | --- |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta uzsākšanu ir ievietota Finanšu ministrijas mājas lapā. | |
| 2. | Sabiedrības līdzdalība projekta izstrādē | Noteikumu projekts, pielikumi un anotācija tika nosūtīti viedokļa izteikšanai Latvijas Tirdzniecības un rūpniecības kamerai, Latvijas Tranzīta biznesa asociācijai, Latvijas Loģistikas asociācijai, Latvijas Nacionālajai kravas ekspeditoru un loģistikas asociācijai un Latvijas Darba devēju konfederācijai. | |
| 3. | Sabiedrības līdzdalības rezultāti | Priekšlikumi vai iebildumi nav saņemti. | |
| 4. | Cita informācija | Nav | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | VAS “Valsts nekustamie īpašumi”, Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Izmaiņas nav paredzētas. |
| 3. | Cita informācija | | Nav |

*Anotācijas III, IV un V sadaļa – projekts šīs jomas neskar.*

Finanšu ministre D.Reizniece-Ozola

Kraņevska,67095566

[Sanita.Kranevska@fm.gov.lv](mailto:Sanita.Kranevska@fm.gov.lv)